ฉีดยาคุมแบบ3เดือน ได้แค่1เดือน แล้วจะปล่อยท้องนานมั้ยคะกว่าจะตั้งครรภ์ มีโอกาสที่จะตั้งครรภ์สูงมั้ยคะ
สวัสดีค่ะ หากฉีดยาคุมกำเนิดชนิด 3 เดือน เมื่อไม่ได้ฉีดต่อ ก็จะใช้เวลานานประมาณ 4-10 เดือน การตกไข่และโอกาสที่จะตั้งครรภ์จึงจะเกิดขึ้น บางรายอาจนานเป็นปีได้ ดังนั้น หากเพิ่งฉีดไปได้ 1 เดือน โอกาสในการตั้งครรภ์จึงถือว่าแทบไม่มี ต้องรอให้ครบ 3 เดือนก่อน หลังจากนั้นไปอีก 1 เดือน ก็จะเริ่มมีโอกาสตั้งครรภ์ได้ แต่ก็อาจนานหลายเดือนได้ดังกล่าวไปค่ะ